AIŠKINAMASIS RAŠTAS

Dėl Kelių priežiūros ir plėtros programos finansavimo lėšų, skirtų Molėtų rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas patvirtinti Kelių priežiūros ir plėtros programos (toliau – Programa) finansavimo lėšų, skirtų Molėtų rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą (toliau – aprašas). Šiuo aprašu siekiama užtikrinti savivaldybės vietinės reikšmės kelių ir gatvių gerą būklę ir tinkamą Programos lėšų, skirtų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymą ir naudojimą. Sprendimo projektas parengtas atsižvelgiant į Lietuvos Respublikos susisiekimo ministerijos 2021 m. kovo 29 d. raštą Nr. 2-1302 „Dėl vietinės reikšmės žvyrkelių asfaltavimui skirtų lėšų paskirties pakeitimo“ (raštas pridedamas).

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 32 punkte, kaip viena iš savarankiškųjų savivaldybės funkcijų, nustatyta vietinės reikšmės kelių ir gatvių priežiūra, taisymas, tiesimas ir saugaus eismo organizavimas.

Lietuvos Respublikos kelių įstatymo 4 straipsnio 3 dalyje, 5 straipsnio 4 dalyje nurodytos kelių nuosavybės formos ir vietinės reikšmės kelių projektavimo, tiesimo, statybos, rekonstravimo, taisymo (remonto) ir priežiūros užsakovo funkcijų vykdytojai.

Lietuvos Respublikos kelių priežiūros ir plėtros programos finansavimo įstatymo 9 straipsnio 2 dalyje nurodyta kam gali būti naudojamos Programos finansavimo lėšos.

Kelių priežiūros ir plėtros programos finansavimo lėšų naudojimo tvarkos apraše, patvirtintame Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ ir Kelių priežiūros tvarkos apraše, patvirtintame Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ nustatyti Kelių priežiūros ir plėtros programos finansavimo lėšų naudojimo reikalavimai ir šių lėšų paskirstymo principai, kuriais turi vadovautis savivaldybės siekdamos gauti finansavimą.

1. Laukiami rezultatai:

Savivaldybės tarybai patvirtinus sprendimą, bus siekiama užtikrinti Molėtų rajono savivaldybės vietinės reikšmės kelių ir gatvių gerą būklę, pagal aprašą paskirstant ir naudojant Programos finansavimo lėšas.

1. Lėšų poreikis ir jų šaltiniai:

Sprendimo įgyvendinimui lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.